ΚΟΙΝΗ ΘΕΣΗ (ΕΚ) αριθ. 34/95 η οποία καθορίστηκε από το Συμβούλιο στις 8 Δεκεμβρίου 1995 για τη θέσπιση της οδηγίας 95/. . ./ΕΚ του Συμβουλίου της . . . σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές (95/C 356/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Γ της συνθήκης (3),

Εκτιμώντας:

ότι η οδηγία 85/3/EOK του Συμβουλίου της 19ης Δεκεμβρίου 1984 σχετικά με το βάρος, τις διαστάσεις και ορισμένα άλλα τεχνικά χαρακτηριστικά ορισμένων οδικών οχημάτων (4) θέσπισε, στο πλαίσιο της κοινής πολιτικής μεταφορών, κοινά πρότυπα που επιτρέπουν την καλύτερη χρήση των οδικών οχημάτων στις μεταφορές μεταξύ κρατών μελών 7

ότι η οδηγία 85/3/EOK τροποποιήθηκε πολλές φορές και σε σημαντική έκταση 7 ότι, για λόγους σαφήνειας και εξορθολογισμού, η εν λόγω οδηγία θε πρέπει, με την ευκαιρία της νέας τροποποίησής της, να αναμορφωθεί ενοποιούμενη σε ένα μόνο κείμενο με την οδηγία 86/364/EOK του Συμβουλίου της 24ης Ιουλίου 1986 σχετικά με το αποδεικτικό συμμόρφωσης των οχημάτων προς τις διατάξεις της οδηγίας 85/3/EOK (5) 7

ότι οι διαφορές μεταξύ προτύπων που ισχύουν στα κράτη μέλη όσον αφορά τα βάρη και τις διαστάσεις των επαγγελματικών οδικών οχημάτων είναι δυνατόν να έχουν αρνητικές επιπτώσεις στις συνθήκες ανταγωνισμού και να αποτελούν εμπόδιο στην κυκλοφορία μεταξύ κρατών μελών 7ότι, σύμφωνα με την αρχή της επικουρικότητας, θα πρέπει να ληφθούν μέτρα σε κοινοτικό επίπεδο, προκειμένου τέτοιου είδους εμπόδια να εξαλειφθούν 7

ότι τα προαναφερθέντα πρότυπα αντανακλούν μια ισορροπία μεταξύ της ορθολογικής και οικονομικής χρήσεως των εν λόγω επαγγελματικών οδικών οχημάτων και των απαιτήσεων συντήρησης της υποδομής, οδικής ασφάλειας και προστασίας του φυσικού και βιοτικού περιβάλλοντος 7

ότι θα πρέπει να παραμείνουν για μεγάλη περίοδο σταθερά τα κοινά πρότυπα σχετικά με τις διαστάσεις των οχημάτων μεταφοράς εμπορευμάτων 7

ότι οι συμπληρωματικές τεχνικές προϋποθέσεις που αφορούν το βάρος και τις διαστάσεις των οχημάτων μπορούν να εφαρμόζονται στα επαγγελματικά οχήματα που έλαβαν άδεια κυκλοφορίας ή τέθηκαν σε κυκλοφορία σε άλλο κράτος μέλος 7 ότι οι προϋποθέσεις αυτές δεν πρέπει να αποτελούν εμπόδιο στην κυκλοφορία των επαγγελματικών οχημάτων μεταξύ των κρατών μελών 7

ότι θα πρέπει να διευρυνθεί ο ορισμός των «οχημάτων-ψηγείων με τοιχώματα μεγάλου πάχους» που υπάρχει στο άρθρο 2 της οδηγίας 85/3/EOK, όπως τροποποιήθηκε από την οδηγία 89/338/EOK (6), προκειμένου να επαφίεται στα κράτη μέλη η δυνατότητα έγκρισης της κυκλοφορίας στο έδαφός τους των οχημάτων-ψυγείων που δεν ανταποκρίνονταν πλέον στις απαιτήσεις μόνωσης που καθορίζονται στο εν λόγω άρθρο 7

ότι είναι αναγκαίο να διευκρινιστεί η έννοια «αδιαχώριστο φορτίο» προκειμένου να εξασφαλιστεί η ομοιόμορφη εφαρμογή της παρούσας οδηγίας όσον αφορά τις άδειες που χορηγούνται σε οχήματα ή σύνολα οχημάτων που μεταφέρουν τέτοια φορτία 7

ότι ο τόνος χρησιμοποιείται και αναγνωρίζεται παγκοσμίως ως μονάδα μέτρησης του βάρους των οχημάτων και ότι συνεπώς εφαρμόζεται και στην παρούσα οδηγία, έστω και αν γίνεται δεκτό ότι η τυπική μονάδα βάρους είναι το newton 7

ότι, στο πλαίσιο της υλοποίησης της εσωτερικής αγοράς, το πεδίο εφαρμογής της παρούσας οδηγίας θα πρέπει να επεκταθεί στις εθνικές μεταφορές, στο βαθμό που αφορά χαρακτηριστικά τα οποία επηρεάζουν σημαντικά τις προϋποθέσεις ανταγωνισμού στον τομέα των μεταφορών, και ιδίως τις τιμές σχετικά με το μέγιστο επιτρεπόμενο μήκος και πλάτος των οχημάτων και συνδυασμών οχημάτων που προορίζονται για τη μεταφορά εμπορευμάτων 7ότι, για τα άλλα χαρακτηριστικά των οχημάτων, τα κράτη μέλη εξουσιοδοτούνται να εφαρμόζουν στο έδαφός τους τιμές διαφορετικές από εκείνες που προβλέπονται στην παρούσα οδηγία μόνο για τα οχήματα τα οποία χρησιμοποιούνται στις εθνικές μεταφορές 7

ότι το μέγιστο μήκος των οδικών συρμών που χρησιμοποιούν εκτατά συστήματα ζεύξης ανέρχεται στην πράξη σε 18,75 μέτρα σε θέση μέγιστης έκτασης 7 ότι θα πρέπει να επιτραπεί το ίδιο μέγιστο μήκος για τους οδικούς συρμούς με άκαμπτα συστήματα ζεύξης 7

ότι το μέγιστο επιτρεπόμενο πλάτος των 2,50 μέτρων για τα οχήματα μεταφοράς εμπορευμάτων ενδέχεται να αφήνει ανεπαρκή εσωτερικό χώρο για την αποτελεσματική φόρτωση παλετών, πράγμα το οποίο οδήγησε στην εφαρμογή διαφορετικών επιπλέον ανοχών στη νομοθεσία των κρατών μελών, όσον αφορά τις εσωτερικές μεταφορές 7 ότι, επομένως, είναι απαραίτητη γενική προσαρμογή στην ισχύουσα κατάσταση προκειμένου να διασαφηνιστούν οι τεχνικές απαιτήσεις, λαμβάνοντας υπόψη τις πτυχές των χαρακτηριστικών αυτών που αφορούν τη οδική ασφάλεια 7

ότι, εάν το μέγιστο πλάτος των οχημάτων μεταφοράς εμπορευμάτων καθοριστεί σε 2,55 μέτρα, θα πρέπει να επεκταθεί το πρότυπο αυτό και στα λεωφορεία 7 ότι, στην περίπτωση των λεωφορείων, θα πρέπει πάντως, να προβλεφθεί μεταβατική περίοδος προκειμένου οι ενδιαφερόμενοι κατασκευαστές να προσαρμόσουν τα εργαλεία κατασκευής 7

ότι είναι σκόπιμο να μπορούν τα κράτη μέλη να επιτρέπουν την κυκλοφορία στο έδαφός τους, για εθνικές μεταφορές εμπορευμάτων, οχημάτων ή συνδυασμών οχημάτων των οποίων οι διαστάσεις αφίστανται εκείνων της παρούσας οδηγίας, εφόσον τα οχήματα αυτά εκτελούν μεταφορές οι οποίες, σύμφωνα με την παρούσα οδηγία, δεν επηρεάζουν σημαντικά τον διεθνή ανταγωνισμό στον τομέα των μεταφορών, δηλαδή στις περιπτώσεις μεταφορών με ειδικευμένα οχήματα ή κατά ενότητες 7

ότι, στην περίπτωση μεταφορών κατά ενότητες, θα πρέπει να προβλεφθεί μεταβατική περίοδος για να μπορέσει το κράτος μέλος να προσαρμόσει την οδική υποδομή του 7

ότι τα οχήματα ή συνδυασμοί οχημάτων που κατασκευάζονται με νέες τεχνολογίες ή έννοιες, σύμφωνα με πρότυπα που υφίστανται εκείνων της παρούσας οδηγίας, θα πρέπει να μπορούν να εκτελούν τοπικές μεταφορές για δοκιμαστική περίοδο, η οποία θα επιτρέπει την εκμετάλλευση της τεχνικής προόδου 7

ότι, για τα οχήματα τα οποία τέθηκαν σε υπηρεσία πριν από την ημερομηνία θέσης σε εφαρμογή της παρούσας οδηγίας και τα οποία δεν συμμορφώνονται προς τα χαρακτηριστικά των διαστάσεων που καθορίζονται στην παρούσα οδηγία, λόγω προηγουμένων διαφορετικών εθνικών διατάξεων ή μεθόδων μετρήσεως, πρέπει να επιτρέπεται να εξακολουθήσουν να εξασφαλίζουν υπηρεσίες μεταφορών εντός του κράτους μέλους στο οποίο το όχημα έλαβε άδεια κυκλοφορίας ή τέθηκε σε κυκλοφορία, για μεταβατική περίοδο 7

ότι σημειώθηκε πρόοδος εν όψει της έκδοσης των οδηγιών σχετικά με την κατά τύπο έγκριση των συνδυασμών οχημάτων με 5 ή 6 άξονες 7 ότι, συνεπώς, θα πρέπει να καταργηθούν οι απαιτήσεις συμμόρφωσης προς τα χαρακτηριστικά που δεν αφορούν το βάρος και τις διαστάσεις, όπως ορίζονται στο παράρτημα II της οδηγίας 85/3/EOK 7

ότι η τροποποίηση αυτή επιβάλλεται επίσης προκειμένου να αποφευχθεί η αντίφαση των κανόνων προς τις διεθνείς συμβάσεις για τις οδικές μεταφορές και την κυκλοφορία 7

ότι, προκειμένου να διευκολυνθεί ο έλεγχος της συμμόρφωσης με τις διατάξεις της παρούσας οδηγίας, είναι απαραίτητο να διασφαλίζεται ότι τα οχήματα φέρουν αποδεικτικό της συμμόρφωσης αυτής 7

ότι η παρούσα οδηγία δεν επηρεάζει τις υποχρεώσεις των κρατών μελών σχετικά με τις προθεσμίες για τη μεταφορά στο εθνικό δίκαιο και την εφαρμογή των οδηγιών που αντικαθιστά,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Η παρούσα οδηγία εφαρμόζεται:

α) στις διαστάσεις των οχημάτων με κινητήρα των κατηγοριών M2, M3 και N2 και N3 και των ρυμουλκουμένων τους κατηγορίας 03 και 04, όπως ορίζονται στο παράρτημα II της οδηγίας 70/156/EOK του Συμβουλίου της 6ης Φεβρουαρίου 1970 περί προσεγγίσεως των νομοθεσιών των κρατών μελών που αφορούν την έγκριση των οχημάτων με κινητήρα και των ρυμουλκουμένων τους (7) 7

β) στο βάρος και σε ορισμένα άλλα τεχνικά χαρακτηριστικά των οχημάτων που αναφέρονται στο στοιχείο α) και καθορίζονται στο παράρτημα I σημείο 2 της παρούσας οδηγίας.

2. Όλα τα βάρη, τα οποία αναφέρει το παράρτημα I, αποτελούν κανόνες κυκλοφορίας και επομένως αφορούν τις συνθήκες φόρτωσης και όχι τα πρότυπα παραγωγής, που θα καθορισθούν με μεταγενέστερη οδηγία.

Άρθρο 2

Για τους σκοπούς της παρούσας οδηγίας, νοείται ως:

- «όχημα με κινητήρα»: κάθε αυτοπροωθούμενο οδικό όχημα με κινητήρα,

- «ρυμουλκούμενο»: κάθε όχημα που προορίζεται να είναι ζευγμένο σε όχημα με κινητήρα, εκτός από τα ημιρυμουλκούμενα, και το οποίο, λόγω της κατασκευής και της διαμόρφωσής του, προορίζεται για τη μεταφορά εμπορευμάτων,- «ημιρυμουλκούμενο»: κάθε όχημα που προορίζεται να είναι ζευγμένο σε όχημα με κινητήρα με τρόπο ώστε ένα μέρος του ρυμουλκούμενου αυτού να στηρίζεται στο όχημα με κινητήρα και ένα σημαντικό μέρος του βάρους του και του βάρους του φορτίου του να αναλαμβάνεται από το εν λόγω όχημα, και το οποίο, λόγω της κατασκευής και της διαμόρφωσής του, προορίζεται για τη μεταφορά εμπορευμάτων,

- «συνδυασμός οχημάτων»:

- είτε ένας οδικός συρμός που αποτελείται από ένα όχημα με κινητήρα ζευγμένο σε ένα ρυμουλκούμενο,

- είτε ένα αρθρωτό όχημα που αποτελείται από ένα όχημα με κινητήρα ζευγμένο σε ημιρυμουλκούμενο,

- «όχημα με κλιματισμό»: κάθε όχημα του οποίου οι μόνιμες ή κινητές υπερκατασκευές είναι εξοπλισμένες για τη μεταφορά εμπορευμάτων υπό ελεγχόμενη θερμοκρασία, και του οποίου το πάχος κάθε πλευρικού τοιχώματος, μαζί με τη μόνωση, είναι τουλάχιστον 45 mm,

- «λεωφορείο»: κάθε όχημα που διαθέτει περισσότερες από εννέα θέσεις καθημένων, στις οποίες περιλαμβάνεται και η θέση του οδηγού, το οποίο, λόγω της κατασκευής και της διαμόρφωσής του, προορίζεται για τη μεταφορά επιβατών και των αποσκευών τους. Μπορεί να έχει ένα ή δύο ορόφους και μπορεί επίσης να σύρει ρυμουλκούμενο με αποσκευές,

- «αρθρωτό λεωφορείο»: ένα λεωφορείο που αποτελείται από δύο άκαμπτα τμήματα, συνδεόμενα μεταξύ τους με συνάρθρωση. Σε αυτόν τον τύπο οχήματος, τα διαμερίσματα των επιβατών που βρίσκονται στο καθένα από τα δύο άκαμπτα τμήματα επικοινωνούν μεταξύ τους. Η συνάρθρωση επιτρέπει την ελεύθερη κυκλοφορία των επιβατών μεταξύ των άκαμπτων τμημάτων. Η σύνδεση και αποσύνδεση των δύο αυτών τμημάτων μπορούν να γίνονται μόνο σε συνεργείο,

- «μέγιστες επιτρεπόμενες διαστάσεις»: οι μέγιστες διαστάσεις για τη χρησιμοποίηση οχήματος που προβλέπει το παράρτημα I της παρούσας οδηγίας,

- «μέγιστο επιτρεπόμενο βάρος»: το μέγιστο βάρος για τη χρησιμοποίηση εμφόρτου οχήματος για διεθνείς μεταφορές,

- «μέγιστο επιτρεπόμενο βάρος ανά άξονα»: το μέγιστο βάρος για τη χρησιμοποίηση στις διεθνείς μεταφορές, ενός εμφόρτου άξονα ή ομάδας αξόνων,

- «αδιαχώριστο φορτίο»: φορτίο το οποίο, για τους σκοπούς της μεταφοράς επί της οδού, δεν μπορεί να διαχωρισθεί σε δύο ή περισσότερα φορτία, χωρίς περιττή δαπάνη ή κίνδυνο καταστροφής και το οποίο, λόγω των διαστάσεων ή των μαζών του, δεν μπορεί να μεταφερθεί από όχημα με κινητήρα, ρυμουλκούμενο, οδικό συρμό ή αρθρωτό όχημα, το οποίο συμμορφώνεται με τις διατάξεις της παρούσας οδηγίας σε όλα τα ζητήματα,

- «τόνος»: το βάρος που εξασκείται από τη μάζα ενός τόνου και αντιστοιχεί σε 9,8 kilonewtons (KN).

Όλες οι επιτρεπόμενες μέγιστες διαστάσεις που περιλαμβάνονται στο παράρτημα I μετρούνται σύμφωνα με το παράρτημα I της οδηγίας 70/156/EOK, χωρίς θετικό περιθώριο ανοχής.

Άρθρο 3

1. Ένα κράτος μέλος δεν μπορεί να αρνείται ή να απαγορεύει στο έδαφός του τη χρησιμοποίηση:

- για διεθνείς μεταφορές, οχημάτων που έλαβαν άδεια κυκλοφορίας ή τέθηκαν σε κυκλοφορία σε άλλο κράτος μέλος, επικαλούμενα λόγους που αφορούν τα βάρη και τις διαστάσεις,

- για εθνικές μεταφορές, οχημάτων μεταφοράς εμπορευμάτων τα οποία έλαβαν άδεια κυκλοφορίας ή τέθηκαν σε κυκλοφορία σε άλλο κράτος μέλος, επικαλούμενα λόγους που αφορούν τις διαστάσεις,

εφόσον τα εν λόγω οχήματα είναι σύμφωνα προς τις οριακές τιμές που αναφέρονται στο παράρτημα I.

Η διάταξη αυτή εφαρμόζεται ανεξάρτητα εάν:

α) τα εν λόγω οχήματα δεν πληρούν τις διατάξεις της νομοθεσίας αυτού του κράτους μέλους όσον αφορά ορισμένα χαρακτηριστικά σχετικά με το βάρος και τις διαστάσεις, που δεν προβλέπονται στο παράρτημα I 7

β) η αρμόδια αρχή του κράτους μέλους στο οποίο τα οχήματα έλαβαν άδεια κυκλοφορίας ή τέθηκαν σε κυκλοφορία έχει επιτρέψει όρια, που δεν αναφέρονται στο άρθρο 4 παράγραφος 1, μεγαλύτερα από αυτά που καθορίζονται στο παράρτημα I.

2. Ωστόσο, η παράγραφος 1 δεύτερο εδάφιο στοιχείο α) δεν επηρεάζει το δικαίωμα των κρατών μελών να απαιτούν, λαμβάνοντας δεόντως υπόψη το κοινοτικό δίκαιο, τα οχήματα που έλαβαν άδεια κυκλοφορίας ή τέθηκαν σε κυκλοφορία στο έδαφός τους να συμμορφώνονται προς τις εθνικές τους διατάξεις σχετικά με το βάρος και τις διαστάσεις που δεν καλύπτονται από το παράρτημα I.

3. Στην περίπτωση των οχημάτων με κλιματισμό, τα κράτη μέλη μπορούν να απαιτήσουν τα οχήματα αυτά να συνοδεύονται από έγγραφο ή πινακίδα πιστοποίησης ATP που προβλέπει η συμφωνία της 1ης Σεπτεμβρίου 1970 σχετικά με τις διεθνείς μεταφορές ευπαθών τροφίμων και με τον ειδικό εξοπλισμό που χρησιμοποιείται για τις μεταφορές αυτές (ATP).

Άρθρο 4

1. Τα κράτη μέλη δεν επιτρέπουν την κανονική κυκλοφορία οχημάτων ή συνδυασμών οχημάτων για την εθνική μεταφορά εμπορευμάτων στο έδαφός τους τα οποία δεν συμμορφώνονται με τα χαρακτηριστικά που περιλαμβάνονται στο παράρτημα I, σημεία 1.1, 1.2, 1.4 έως 1.8, 4.2 και 4.4.

2. Ωστόσο, τα κράτη μέλη μπορούν να επιτρέπουν την κυκλοφορία στο έδαφός τους οχημάτων ή συνδυασμών οχημάτων για την εθνική μεταφορά εμπορευμάτων, τα οποία δεν συμμορφώνονται με τα χαρακτηριστικά που περιλαμβάνονται στο παράρτημα I, σημεία 1.3, 2, 3, 4.1, και 4.3.

3. Η κυκλοφορία οχημάτων ή συνδυασμών οχημάτων τα οποία υπερβαίνουν τις μέγιστες διαστάσεις μπορεί να επιτρέπεται μόνο βάσει ειδικών αδειών που εκδίδονται χωρίς διακρίσεις από τις αρμόδιες αρχές ή βάσει διαδικασιών μη συνεπαγομένων διακρίσεις που συμφωνούνται για κάθε μεμονωμένη περίπτωση με τις αρχές αυτές, όταν τα οχήματα αυτά ή συνδυασμοί οχημάτων μεταφέρουν ή προορίζονται να μεταφέρουν αδιαχώριστα φορτία.

4. Τα κράτη μέλη μπορούν να επιτρέπουν την κυκλοφορία στο έδαφός τους οχημάτων ή συνδυασμών οχημάτων που χρησιμοποιούνται για τη μεταφορά εμπορευμάτων, και τα οποία εκτελούν ορισμένες εθνικές μεταφορές που δεν επηρεάζουν σημαντικά τον διεθνή ανταγωνισμό στον τομέα των μεταφορών, και των οποίων οι διαστάσεις αφίστανται εκείνων που περιλαμβάνονται στο παράρτημα I σημεία 1.1, 1.2, 1.4 έως 1.8, 4.2 και 4.4.

Οι μεταφορείς θεωρείται ότι δεν επηρεάζουν σημαντικά το διεθνή ανταγωνισμό στον τομέα των μεταφορών εάν πληρούνται μια εκ των προϋποθέσεων που προβλέπονται στα στοιχεία α) και β):

α) οι μεταφορές πραγματοποιούνται στο έδαφος κράτους μέλους, από εξειδικευμένα οχήματα ή συνδυασμούς οχημάτων, υπό συνθήκες υπό τις οποίες οι εν λόγω μεταφορές δεν εκτελούνται κανονικά από οχήματα προερχόμενα από άλλα κράτη μέλη, π.χ. οι μεταφορές που συνδέονται με την εκμετάλλευση των δασών και τη δασική βιομηχανία,

β) το κράτος μέλος το οποίο επιτρέπει να πραγματοποιούνται μεταφορές στο έδαφός του από οχήματα ή συνδυασμούς οχημάτων των οποίων οι διαστάσεις αφίστανται εκείνων που προβλέπει το παράρτημα I, επιτρέπει επίσης τη χρήση οχημάτων με κινητήρα, ρυμουλκουμένων και ημιρυμουλκουμένων συμφώνων προς τις διαστάσεις του παραρτήματος I, συνδυασμένων κατά τρόπον ώστε να μπορούν να επιτύχουν τουλάχιστον το μήκος φόρτωσης που επιτρέπεται στο εν λόγω κράτος μέλος ώστε όλοι οι μεταφορείς να μπορούν να απολαμβάνουν ίσων συνθηκών ανταγωνισμού (προσέγγιση κατά ενότητες).

Το οικείο κράτος μέλος, το οποίο πρέπει να προσαρμόσει την οδική του υποδομή προκειμένου να είναι σε θέση να ανταποκριθεί στην προβλεπόμενη στο στοιχείο β) προϋπόθεση, μπορεί ωστόσο να απαγορεύει, μέχρι τις 31 Δεκεμβρίου 2003 το αργότερο, την κυκλοφορία στο έδαφός του, για εθνικές μεταφορές εμπορευμάτων, οχημάτων ή συνδυασμών οχημάτων που υπερβαίνουν τα ισχύοντα εθνικά πρότυπα όσον αφορά τις διαστάσεις, υπό την επιφύλαξη ότι η εθνική νομοθεσία συνεχίζει να εφαρμόζεται σε όλους τους κοινοτικούς μεταφορείς χωρίς διακρίσεις.

Τα κράτη μέλη ενημερώνουν την Επιτροπή για τα μέτρα που λαμβάνουν κατ' εφαρμογή της παρούσας παραγράφου.

5. Τα κράτη μέλη μπορούν να επιτρέπουν σε οχήματα και συνδυασμούς οχημάτων που ενσωματώνουν νέες τεχνολογίες ή έννοιες που δεν μπορούν να συμμορφώνονται με μία ή πλείονες απαιτήσεις της παρούσας οδηγίας, να πραγματοποιούν ορισμένες τοπικές μεταφορές για δοκιμαστική περίοδο. Τα κράτη μέλη πληροφορούν σχετικά την Επιτροπή.

6. Τα κράτη μέλη μπορούν να επιτρέπουν σε οχήματα ή συνδυασμούς οχημάτων που χρησιμοποιούνται για τη μεταφορά εμπορευμάτων και έχουν λάβει άδεια κυκλοφορίας ή τέθηκαν σε κυκλοφορία πριν από τη θέση σε εφαρμογή της παρούσας οδηγίας να κυκλοφορούν, μέχρι τις 31 Δεκεμβρίου 2006, στο έδαφός τους με διαστάσεις που υπερβαίνουν εκείνες που αναφέρονται στο παράρτημα I σημεία 1.1, 1.2, 1.4 έως 1.8, 4.2 και 4.4, λόγω της ύπαρξης διαφορετικών εθνικών διατάξεων ή μεθόδων μετρήσεως.

Άρθρο 5

Με επιφύλαξη του άρθρου 4, παράγραφος 6:

α) για τους σκοπούς του άρθρου 3, τα αρθρωτά οχήματα που τέθηκαν σε κυκλοφορία πριν από την 1η Ιανουαρίου 1991 και τα οποία δεν πληρούν τις διατάξεις των σημείων 1.6 και 4.4 του παραρτήματος I, θεωρείται ότι ανταποκρίνονται προς τις διατάξεις αυτές εφόσον δεν υπερβαίνουν το συνολικό μήκος των 15,50 μέτρων 7

β) για τους σκοπούς του άρθρου 3, οι οδικοί συρμοί των οποίων το όχημα με κινητήρα ετέθη σε κυκλοφορία πριν από τις 31 Δεκεμβρίου 1991 και οι οποίοι δεν πληρούν τις διατάξεις των σημείων 1.7 και 1.8 του παραρτήματος I, θεωρείται, έως τις 31 Δεκεμβρίου 1998, ότι ανταποκρίνονται προς τις διατάξεις αυτές εφόσον δεν υπερβαίνουν το συνολικό μήκος των 18,00 μέτρων.

Άρθρο 6

1. Τα κράτη μέλη λαμβάνουν τα αναγκαία μέτρα για να εξασφαλιστεί ότι τα οχήματα που αναφέρονται στο άρθρο 1 και είναι σύμφωνα με την παρούσα οδηγία, είναι εφοδιασμένα με ένα από τα αποδεικτικά που αναφέρονται στα στοιχεία α), β) και γ):

α) το συνδυασμό των εξής δύο πινακίδων:

- «πινακίδα του κατασκευαστή», η οποία καταρτίζεται και τοποθετείται σύμφωνα με την οδηγία 76/114/EOK (8),

- πινακίδα για τις διαστάσεις σύμφωνα με το παράρτημα III, η οποία καταρτίζεται και τοποθετείται σύμφωνα με την οδηγία 76/114/EOK 7

β) μία και μόνη πινακίδα που καταρτίζεται και τοποθετείται σύμφωνα με την οδηγία 76/114/EOK και περιέχει τις πληροφορίες των δύο πινακίδων που αναφέρονται στο στοιχείο α) 7

γ) ένα και μόνο έγγραφο που χορηγείται από τις αρμόδιες αρχές του κράτους μέλους στο οποίο το όχημα έλαβε άδεια κυκλοφορίας ή τέθηκε σε κυκλοφορία. Στο έγγραφο αυτό πρέπει να αναγράφονται τα ίδια στοιχεία και πληροφορίες που περιέχονται στις πινακίδες για τις οποίες γίνεται λόγος στο στοιχείο α). Φυλάγεται σε μέρος ευχερώς προσιτό για τους ελέγχους και επαρκώς προστατευμένο.

2. Όταν τα χαρακτηριστικά του οχήματος δεν ανταποκρίνονται πλέον σε εκείνα που αναγράφονται στο αποδεικτικό συμμόρφωσης, το κράτος μέλος στο οποίο έχει εκδοθεί η άδεια κυκλοφορίας του οχήματος λαμβάνει τα απαραίτητα μέτρα για να εξασφαλιστεί η τροποποίηση του αποδεικτικού συμμόρφωσης.

3. Οι πινακίδες και τα έγγραφα που αναφέρονται στην παράγραφο 1 αναγνωρίζονται από τα κράτη μέλη ως αποδεικτικό συμμόρφωσης των οχημάτων που προβλέπεται από την παρούσα οδηγία.

4. Τα εφοδιασμένα με αποδεικτικό συμμόρφωσης οχήματα μπορούν να υποβάλλονται:

- σε δειγματοληπτικούς ελέγχους, όσον αφορά τα κονά πρότυπα σχετικά με τα βάρη,

- μόνον σε ελέγχους όσον αφορά τα κοινά πρότυπα σχετικά με τις διαστάσεις, εφόσον υπάρχουν υπόνοιες ότι δεν είναι σύμφωνα με την παρούσα οδηγία.

5. Η κεντρική στήλη του αποδεικτικού συμμόρφωσης σχετικά με το βάρος θα αναγράφει, ενδεχομένως, τις κοινοτικές τιμές που ισχύουν για το βάρος του εν λόγω οχήματος. Για τα οχήματα που αναφέρονται στο παράρτημα I, σημείο 2.2.2, στοιχείο γ), αναγράφεται εντός παρενθέσεων η ένδειξη «44 t» κάτω από το μέγιστο επιτρεπόμενο βάρος του συδυασμού οχημάτων.

6. Κάθε κράτος μέλος μπορεί να αποφασίζει, για κάθε όχημα που λαμβάνει άδεια κυκλοφορίας ή τίθεται σε κυκλοφορία στο έδαφός του, την αναγραφή, στην αριστερή στήλη του αποδεικτικού συμμόρφωσης, των μέγιστων επιτρεπόμενων βαρών που προβλέπονται στην εθνική του νομοθεσία και την αναγραφή, στη δεξιά στήλη, των τεχνικά αποδεκτών βαρών.

Άρθρο 7

Η παρούσα οδηγία δεν αποκλείει την εφαρμογή των ισχυουσών σε κάθε κράτος μέλος διατάξεων περί οδικής κυκλοφορίας, οι οποίες δύνανται να περιορίζουν το βάρος ή και τις διαστάσεις των οχημάτων σε ορισμένους δρόμους ή ορισμένα τεχνικά έργα, ανεξάρτητα από το κράτος έκδοσης της άδειας κυκλοφορίας ή θέσης σε κυκλοφορία των οχημάτων αυτών.

Άρθρο 8

Το άρθρο 3 δεν εφαρμόζεται στην Ιρλανδία και το Ηνωμένο Βασίλειο μέχρι τις 31 Δεκεμβρίου 1998:

α) όσον αφορά τα πρότυπα που αναφέρονται στο παράρτημα I σημεία 2.2, 2.3.1, 2.3.3, 2.4 και 3.3.2:

- εκτός των αρθρωτών οχημάτων που αναφέρονται στο σημείο 2.2.2 των οποίων:

i) το συνολικό μεικτό βάρος δεν υπερβαίνει τους 38 τόνους,

ii) το βάρος σε κάθε τρίδυμο άξονα, με την απόσταση που αναφέρεται στο σημείο 3.3.2, δεν υπερβαίνει τους 22,5 τόνους,

- εκτός των οχημάτων που αναφέρονται στα σημεία 2.2.3, 2.2.4, 2.3 και 2.4, των οποίων το συνολικό μεικτό βάρος δεν υπερβαίνει:

i) τους 35 τόνους για τα οχήματα που αναφέρονται στα σημεία 2.2.3 και 2.2.4,

ii) τους 17 τόνους για τα οχήματα που αναφέρονται στο σημείο 2.3.1,

iii) τους 30 τόνους για τα οχήματα που αναφέρονται στο σημείο 2.3.3, με την επιφύλαξη της τήρησης των όρων που αναφέρονται στο σημείο αυτό και στο σημείο 4.3,

iv) τους 27 τόνους για τα οχήματα που αναφέρονται στο σημείο 2.4 7

β) όσον αφορά το πρότυπο που αναφέρεται στο παράρτημα I, σημείο 3.4, εκτός των οχημάτων που αναφέρονται στα σημεία 2.2, 2.3 και 2.4, των οποίων το βάρος ανά κινητητήριο άξονα δεν υπερβαίνει τους 10,5 τόνους.

Άρθρο 9

Όσον αφορά το πρότυπο που αναφέρεται στο παράρτημα I σημείο 1.2 στοιχείο α), τα κράτη μέλη μπορούν να αρνηθούν ή να απαγορεύσουν τη χρήση στο έδαφός τους, μέχρι τις 31 Δεκεμβρίου 1999, των λεωφορείων πλάτους άνω των 2,50 m.

Τα κράτη μέλη ενημερώνουν την Επιτροπή για τα μέτρα που λαμβάνουν κατ'εφαρμογήν του παρόντος άρθρου. Η Επιτροπή ενημερώνει τα άλλα κράτη μέλη.

Άρθρο 10

Οι οδηγίες που παρατίθενται στο παράρτημα IV μέρος A καταργούνται την ημερομηνία που αναφέρεται στο άρθρο 11, με την επιφύλαξη των υποχρεώσεων των κρατών μελών που αφορούν τις προθεσμίες για τη μεταφορά τους στο εσωτερικό δίκαιο που υπενθυμίζονται στο παράρτημα IV μέρος B.

Οι αναφορές στις καταργούμενες οδηγίες θεωρούνται ότι γίνονται στην παρούσα αδηγία και πρέπει να διαβάζονται σύμφωνα με τον πίνακα αντιστοιχίας που εμφαίνεται στο παράρτημα V.

Άρθρο 11

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία . . . (9*). Πληροφορούν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς ρυθμίσεις για την αναφορά αυτή καθορίζονται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 12

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 13

Η παρούσα οδηγία απευθύνεται στα κράτη μέλη.

Βρυξέλλες, . . .

Για το Συμβούλιο

Ο Πρόεδρος

(1) EE αριθ. C 38 της 8. 2. 1994, σ. 3 και EE αριθ. C 247 της 23. 9. 1995, σ. 1.

(2) EE αριθ. C 295 της 22. 10. 1994, σ. 72.

(3) Γνώμη του Ευρωπαϊκού Κοινοβουλίου της 15ης Νοεμβρίου 1994 (EE αριθ. C 341 της 5. 12. 1994, σ. 39), κοινή θέση του Συμβουλίου της . . . (δεν έχει ακόμη δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμη δημοσιευθεί στην Επίσημη Εφημερίδα).

(4) EE αριθ. L 2 της 3. 1. 1985, σ. 14. Οδηγία όπως τροποποιήθηκε τελευταία από την οδηγία 92/7/EOK (EE αριθ. L 57 της 2. 3. 1992, σ. 29).

(5) EE αριθ. L 221 της 7. 8. 1986, σ. 48.

(6) EE αριθ. L 142 της 25. 5. 1989, σ. 3.

(7) EE αριθ. L 42 της 23. 2. 1970, σ. 1. Οδηγία όπως τροποποιήθηκε τελευταία από την πράξη προσχώρησης του 1994.

(8) EE αριθ. L 24 της 30. 1. 1976, σ. 1. Οδηγία όπως τροποποιήθηκε από την οδηγία 78/507/EOK της Επιτροπής (EE αριθ. 155 της 13. 6. 1978, σ. 31).

(9*) Ένα έτος μετά την έναρξη ισχύος της παρούσας οδηγίας.

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΤΗΜΑ II

ΠΡΟΫΠΟΘΕΣΕΙΣ ΣΧΕΤΙΚΑ ΜΕ ΤΗΝ ΙΣΟΔΥΝΑΜΙΑ ΟΡΙΣΜΕΝΩΝ ΑΝΑΡΤΗΣΕΩΝ ΠΟΥ ΔΕΝ ΧΡΗΣΙΜΟΠΟΙΟΥΝ ΠΕΠΙΕΣΜΕΝΟ ΑΕΡΑ ΜΕ ΤΙΣ ΑΝΑΡΤΗΣΕΙΣ ΠΕΠΙΕΣΜΕΝΟΥ ΑΕΡΑ ΓΙΑ ΤΟΝ Ή ΤΟΥΣ ΚΙΝΗΤΗΡΙΟΥΣ ΑΞΟΝΕΣ ΤΟΥ ΟΧΗΜΑΤΟΣ

1. ΟΡΙΣΜΟΣ ΤΗΣ ΑΝΑΡΤΗΣΗΣ ΠΕΠΙΕΣΜΕΝΟΥ ΑΕΡΑ

Ένα σύστημα ανάρτησης ονομάζεται ανάρτηση πεπιεσμένου αέρα, εφόσον τουλάχιστον το 75 % της λειτουργίας του ως ελατηρίου πραγματοποιείται με σύστημα πεπιεσμένου αέρα.

2. ΙΣΟΔΥΝΑΜΙΑ

Ένα σύστημα ανάρτησης αναγνωρίζεται ως ισοδύναμο προς ανάρτηση πεπιεσμένου αέρα εφόσον πληροί τα ακόλουθα:

2.1. Σε περίπτωση που η αναρτημένη μάζα σε κινητήριο ή συζευγμένο άξονα υφίσταται κατακόρυφη ελεύθερη ταλάντωση χαμηλής συχνότητας, οι συχνότητες και αποσβέσεις, μετρούμενες όταν η ανάρτηση φέρει το μέγιστο φορτίο της, πρέπει να περιέχονται εντός των ορίων (αμορτισέρ) που καθορίζονται στα σημεία 2.2 έως 2.5.

2.2. Κάθε άξονας πρέπει να φέρει υδραυλικούς αποσβεστήρες ταλαντώσεων. Στους δίδυμους άξονες, οι εν λόγω υδραυλικοί αποσβεστήρες πρέπει να τοποθετούνται έτσι ώστε να ελαχιστοποιείται η ταλάντωση των συζευγμένων αξόνων.

2.3. Ο μέσος συντελεστής απόσβεσης D πρέπει να είναι μεγαλύτερος από το 20 % της κρίσιμης απόσβεσης για ανάρτηση εφοδιασμένη με υδραυλικούς αποσβεστήρες ταλαντώσεων, υπό κανονικές συνθήκες λειτουργίας.

2.4. Το μέγιστο επίπεδο απόσβεσης της ανάρτησης, όταν έχουν αφαιρεθεί ή έχουν τεθεί εκτός λειτουργίας όλοι οι υδραυλικοί αποσβεστήρες κραδασμών, πρέπει να μην υπερβαίνει το 50 % του D.

2.5. Η μέγιστη συχνότητα της αναρτημένης μάζας του κινητήριου ή συζευγμένου άξονα κατά μη συντηρούμενη ελεύθερη κατακόρυφη ταλάντωση δεν πρέπει να υπερβαίνει τα 2 Hz.

2.6. Η συχνότητα και απόσβεση της ανάρτησης δίνεται στο σημείο 3 και οι διαδικασίες δοκιμής για τη μέτρηση της συχνότητας και της απόσβεσης αναφέρονται στο σημείο 4.

3. ΟΡΙΣΜΟΣ ΤΗΣ ΣΥΧΝΟΤΗΤΑΣ ΚΑΙ ΤΗΣ ΑΠΟΣΒΕΣΗΣ

Ο παρών ορισμός αφορά μάζα M (kg) αναρτημένη σε κινητήριο ή συζευγμένο άξονα. Ο άξονας αυτός παρουσιάζει συνολική δυσκαμψία κατά την κατακόρυφη διεύθυνση μεταξύ της επιφάνειας της οδού και της αναρτημένης μάζας, έστω K newton/μέτρο (N/m) και συνολικό συντελεστή απόσβεσης C newton/μέτρο και δευτερόλεπτο (N/ms). Έστω Z η κατακόρυφη μετακίνηση της αναρτημένης μάζας. Η εξίσωση κίνησης για την ελεύθερη ταλάντωση της μάζας αυτής είναι:

Μ >NUM>d² Z >DEN>dt² + C >NUM>d Z >DEN>dt + kZ = 0

Η συχνότητα της ταλάντωσης της ανηρτημένης μάζας F (rad/sec) είναι:

F = √>NUM>K >DEN>M - >NUM>C² >DEN>4M²

Η απόσβεση είναι κρίσιμη όταν C = C°,

όπου:

C° = 2√KM

Ο συντελεστής απόσβεσης ως κλάσμα της κρίσιμης απόσβεσης είναι >NUM>C>DEN>C°.

Κατά την ελεύθερη μη συντηρούμενη ταλάντωση της ανηρτημένης μάζας, η κατακόρυφη κίνηση της μάζας ακολουθεί αποσβεννυμένη ημιτονοειδή καμπύλη (σχήμα 2). Η συχνότητα μπορεί να υπολογιστεί αν μετρηθεί ο χρόνος για όσους κύκλους ταλάντωσης είναι δυνατό να παρατηρηθούν. Η απόσβεση μπορεί να υπολογιστεί αν μετρηθούν τα ύψη των διαδοχικών κορυφών της ταλάντωσης προς την αυτή κατεύθυνση. Εάν τα πλάτη των κορυφών του πρώτου και του δεύτερου κύκλου της ταλάντωσης είναι Α1 και Α2 ο συντελεστής απόσβεσης D δίδεται από τη σχέση:

D = >NUM>C >DEN>C° = >NUM>1>DEN>2p

. ln >NUM>A1>DEN>A2

όπου «ln» είναι ο φυσικός λογάριθμος του συντελεστή πλάτους.

4. ΔΙΑΔΙΚΑΣΙΑ ΔΟΚΙΜΗΣ

Προκειμένου να καθοριστούν με δοκιμή ο συντελεστής απόσβεσης D, ο συντελεστής απόσβεσης όταν έχουν αφαιρεθεί οι αποσβεστήρες κραδασμών και η συχνότητα F της ανάρτησης, το όχημα, φορτωμένο πρέπει:

α) να οδηγηθεί με χαμηλή ταχύτητα (5 km/h + 1 km/h) υπεράνω βαθμίδας 80 mm, της οποίας η κατατομή φαίνεται στο σχήμα 1. Η μη συντηρούμενη ταλάντωση που θα αναλυθεί για τη μέτρηση της συχνότητας και της απόσβεσης είναι εκείνη που παρατηρείται αμέσως μόλις οι τροχοί του κινητήριου άξονα υπερβούν τη βαθμίδα 7

ή

β) με δυνάμεις ασκούμενες στο πλαίσιό του, να ωθηθεί προς τα κάτω μέχρις ότου το φορτίο στον κινητήριο άξονα φτάσει σε τιμή 50 % μεγαλύτερη από την τιμή του μέγιστου στατικού φορτίου. Το όχημα που ωθείται προς τα κάτω απελευθερώνεται απότομα και αναλύεται η ταλάντωση που προκύπει 7

ή

γ) με δυνάμεις ασκούμενες στο πλαίσιό του, να ωθηθεί προς τα άνω μέχρις ότου η ανηρτημένη μάζα να ανυψωθεί κατά 80 mm άνωθεν του κινητήριου άξονα. Το όχημα που ωθείται με τον τρόπο αυτό προς τα άνω αφήνεται απότομα και αναλύεται η ταλάντωση που προκύπτει 7

ή

δ) να υποστεί άλλου είδους δοκιμές, των οποίων την ισοδυναμία ο κατασκευαστής έχει αποδείξει ικανοποιητικά στην τεχνική υπηρεσία.

Στο όχημα όπου πραγματοποιείται η δοκιμή πρέπει, μεταξύ κινητήριου άξονα και πλαισίου, αμέσως υπεράνω του κινητήριου άξονα, να έχει τοποθετηθεί αισθητήρας κατακόρυφων μετατοπίσεων. Η ανάγνωση του ίχνους επιτρέπει, αφενός, να μετρηθεί το χρονικό διάστημα μεταξύ των κορυφών της πρώτης και της δεύτερης βύθισης και, αφετέρου, να ληφθεί έτσι η συχνότητα F και ο συντελεστής πλάτους ώστε να προκύψει η απόσβεση. Για τους συζευγμένους κινητήριους άξονες, πρέπει να τοποθετηθούν αισθητήρες μετατοπίσεων μεταξύ κάθε κινητήριου άξονα και του πλαισίου, αμέσως επάνω από τον άξονα.

>ΑΝΑΦΟΡΑ ΣΕ ΓΡΑΦΗΚΟ>

ΠΑΡΑΡΤΗΜΑ III

ΠΙΝΑΚΙΔΑ ΣΧΕΤΙΚΑ ΜΕ ΤΙΣ ΔΙΑΣΤΑΣΕΙΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 6 ΠΑΡΑΓΡΑΦΟΣ 1 ΣΤΟΙΧΕΙΟ α)

I. Η πινακίδα σχετικά με τις διαστάσεις στερεώνεται, στο μέτρο του δυνατού, δίπλα στην πινακίδα που προβλέπει η οδηγία 76/114/EOK και περιλαμβάνει τις ακόλουθες ενδείξεις:

1. Όνομα του κατασκευαστή (1),

2. Αριθμό αναγνώρισης του οχήματος (2),

3. Μήκος του οχήματος με κινητήρα, του ρυμουλκούμενου ή του ημιρυμουλκούμενου (L),

4. Πλάτος του οχήματος με κινητήρα, του ρυμουλκούμενου ή του ημιρυμουλκούμενου (W),

5. Στοιχεία για τη μέτρηση του μήκους των συνδυασμών οχημάτων:

- απόσταση (a) μεταξύ του εμπρόσθιου μέρους του οχήματος με κινητήρα και του κέντρου του συστήματος ζεύξης (άγκιστρο ή πέταλο ζεύξης) 7 στην περίπτωση πετάλου πολλαπλών σημείων ζεύξης, πρέπει να αναγράφονται οι ελάχιστες και οι μέγιστες τιμές (amin και amax),

- απόσταση (b) μεταξύ του κέντρου του συστήματος ζεύξης του ρυμουλκούμενου (δακτύλιος) ή του ημιρυμουλκούμενου (πείρος ζεύξης) και του οπίσθιου μέρους του ρυμουλκούμενου ή του ημιρυμουλκούμενου 7 στην περίπτωση συστήματος με πολλαπλά σημεία ζεύξης, πρέπει να αναγράφονται οι ελάχιστες και μέγιστες τιμές (bmin και bmax).

το μήκος των συνδυασμών σχημάτων μετράται όταν το όχημα με κινητήρα, το ρυμουλκούμενο ή το ημιρυμουλκούμενο διατάσσονται σε ευθεία γραμμή.

II. Οι τιμές που αναφέρονται στο αποδεικτικό συμμόρφωσης πρέπει να επαναλαμβάνουν ακριβώς τα εξαγόμενα των μετρήσεων που πραγματοποιήθηκαν απευθείας στο όχημα.

(1) Οι ενδείξεις αυτές δεν χρειάζεται να επαναλαμβάνονται όταν το όχημα είναι εφοδιασμένο με μία μόνη πινακίδα που περιλαμβάνει και τα στοιχεία που αφορούν και το βάρος και τα στοιχεία που αφορούν τις διαστάσεις.

ΠΑΡΑΡΤΗΜΑ IV

ΜΕΡΟΣ Α

ΚΑΤΑΡΓΟΥΜΕΝΕΣ ΟΔΗΓΙΕΣ (που αναφέρονται στο άρθρο 10)

- Οδηγία 85/3/ΕΟΚ του Συμβουλίου, της 19ης Δεκεμβρίου 1984, σχετικά με το βάρος, τις διαστάσεις και ορισμένα άλλα τεχνικά χαρακτηριστικά ορισμένων οδικών οχημάτων και τις διαδοχικές τροποποιήσεις της:

- Οδηγία 86/360/ΕΟΚ

- Οδηγία 88/218/ΕΟΚ

- Οδηγία 89/338/ΕΟΚ

- Οδηγία 89/460/ΕΟΚ

- Οδηγία 89/461/ΕΟΚ

- Οδηγία 91/60/ΕΟΚ

- Οδηγία 92/7/ΕΟΚ.

- Οδηγία 86/364/ΕΟΚ του Συμβουλίου της 24ης Ιουλίου 1986 σχετικά με το αποδεικτικό συμμόρφωσης των οχημάτων προς τις διατάξεις της οδηγίας 85/3/ΕΟΚ σχετικά με το βάρος, τις διαστάσεις και ορισμένα άλλα τεχνικά χαρακτηριστικά ορισμένων οδικών οχημάτων.

ΜΕΡΟΣ Β

>ΘΕΣΗ ΠΗΝΑΚΑ>

PARARTHMA V

>ΘΕΣΗ ΠΗΝΑΚΑ>

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

Στις 15 Νοεμβρίου 1993, η Επιτροπή υπέβαλε στο Συμβούλιο πρόταση οδηγίας, βασισμένη στο άρθρο 75 της συνθήκης ΕΚ, για τον καθορισμό των μέγιστων επιτρεπόμενων βαρών και διαστάσεων των οδικών οχημάτων άνω των 3,5 τόνων που κυκλοφορούν εντός της Κοινότητας (1).

Το Ευρωπαϊκό Κοινοβούλιο εξέφρασε τη γνώμη του στις 15 Νοεμβρίου 1994 (2), η δε Οικονομική και Κοινωνική Επιτροπή την 1η Ιουνίου 1994 (3).

Μετά τις γνώμες αυτές, η Επιτροπή διαβίβασε στο Συμβούλιο, στις 27 Ιουνίου 1995, τροποποιημένη πρόταση οδηγίας (4).

Στις 8 Δεκεμβρίου 1995, το Συμβούλιο ενέκρινε την κοινή του θέση, σύμφωνα με το άρθρο 189 Γ της συνθήκης ΕΚ.

II. ΣΤΟΧΟΣ ΤΗΣ ΠΡΟΤΑΣΗΣ

Η τροποποιημένη πρόταση της Επιτροπής, η οποία έχει ενσωματώσει πολλές από τις τροπολογίες που ενέκρινε το Ευρωπαϊκό Κοινοβούλιο, αποσκοπεί στην κατάργηση, σε κοινοτική κλίμακα, των εμποδίων στην κυκλοφορία μεταξύ κρατών μελών που προκύπτουν από τις διαφορές των ισχυόντων κανόνων που εφαρμόζονται στα βάρη και στις διαστάσεις των οδικών οχημάτων μεταφοράς εμπορευμάτων και προσώπων.

Κατά ταύτα, η πρόταση αποσκοπεί κυρίως στο:

- να κωδικοποιήσει σε ένα μόνο κείμενο την οδηγία 85/3/EOK του Συμβουλίου, της 19ης Δεκεμβρίου 1984, σχετικά με το βάρος, τις διαστάσεις και ορισμένα άλλα τεχνικά χαρακτηριστικά ορισμένων οδικών οχημάτων (5), η οποία τροποποιήθηκε επανειλημμένα, και την οδηγία 86/364/EOK σχετικά με το αποδεικτικό συμμόρφωσης των οχημάτων προς την οδηγία 85/3/EOK (6),

- να επεκτείνει στις εθνικές μεταφορές (εμπορευμάτων και επιβατών) τις διατάξεις της οδηγίας οι οποίες έχουν σημαντικές επιπτώσεις στους όρους του ανταγωνισμού στον τομέα των μεταφορών, ιδίως τις μέγιστες επιτρεπόμενες διαστάσεις των οχημάτων και των συνδυασμών οχημάτων καθώς και τα μέγιστα επιτρεπόμενα βάρη (MEB) των συνδυασμών οχημάτων με 4, 5 και 6 άξονες,

- να αυξήσει το μέγιστο επιτρεπόμενο μήκος των οδικών συρμών από 18,35 σε 18,75 m,

- να διευρύνει τον ισχύοντα ορισμό των «οχημάτων ψυγείων με παχέα τοιχώματα», τα οποία θα λέγονται στο εξής «οχήματα με κλιματισμό»,

- να αυξήσει το επιτρεπόμενο μέγιστο πλάτος των οχημάτων εκτός από τα οχήματα με κλιματισμό από 2,50 σε 2,55 m,

- να αυξήσει από 40 σε 44 τόνους το μέγιστο επιτρεπόμενο βάρος των συνδυασμών οχημάτων με 6 άξονες όταν είναι εφοδιασμένα με αναρτήσεις που προστατεύουν την υποδομή.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

1. Η κοινή θέση που καθόρισε το Συμβούλιο καλύπτει το μεγαλύτερο μέρος της τροποποιημένης πρότασης της Επιτροπής. Όσα μέρη της πρότασης της Επιτροπής δεν καλύπτονται παραμένουν ως πρόταση ενώπιον του Συμβουλίου.

α) Η κοινή θέση του Συμβουλίου αντιστοιχεί στην τροποποιημένη πρόταση της Επιτροπής όσον αφορά τα εξής:

- την κωδικοποίηση των οδηγιών 85/3/EOK και 86/364/EOK,

- την αύξηση από 18,35 σε 18,75 m του ανώτατου επιτρεπόμενου μήκους των οδικών συρμών (βλ. σημείο 1.1 του παραρτήματος I της κοινής θέσης), πράγμα που συνεπάγεται την αύξηση της αναφερόμενης στο σημείο 1.8 μέγιστης απόστασης από 16,00 m σε 16,40 m,

- την αύξηση από 2,50 σε 2,55 m του ανώτατου επιτρεπόμενου πλάτους των οχημάτων εκτός των οχημάτων με κλιματισμό [βλ. παράρτημα I σημείο 1.2 στοιχείο α)],

- την επέκταση στις εθνικές μεταφορές εμπορευμάτων (βλ. άρθρο 4 παράγραφοι 1 και 2 της κοινής θέσης) των κανόνων όσον αφορά τις διαστάσεις που προβλέπονται για τις διεθνείς μεταφορές, με εξαίρεση τον κανόνα περί του ανώτατου επιτρεπόμενου ύψους (4,00 m), ο οποίος συνεχίζει ως εκ τούτου να εφαρμόζεται αποκλειστικά στις διεθνείς μεταφορές. Όσον αφορά το μέγιστο επιτρεπόμενο πλάτος των λεωφορείων, στο άρθρο 9 της κοινής θέσης παρέχεται πάντως η δυνατότητα στα κράτη μέλη ν'απαγορεύουν, επί μεταβατική περίοδο που λήγει στις 31 Δεκεμβρίου 1999, την κυκλοφορία λεωφορείων μέγιστου πλάτους άνω των 2,50 m στο έδαφος τους,

- την αντικατάσταση της έννοιας των «οχημάτων ψυγείων με παχέα τοιχώματα» από την έννοια «οχήματα με κλιματισμό», για την οποία γίνεται λόγος στο άρθρο 2 πέμπτη περίπτωση, στο άρθρο 3 παράγραφος 3 και στο παράρτημα I σημείο 1.2 στοιχείο β).

β) Η κοινή θέση του Συμβουλίου δεν περιλαμβάνει τα άλλα μέρη της τροποποιημένης πρότασης της Επιτροπής, και συγκεκριμένα:

- την επέκταση στις εθνικές μεταφορές επιβατών των κανόνων σχετικά με τις ανώτατες επιτρεπόμενες διαστάσεις του προβλέπονται για τις διεθνείς μεταφορές (άρθρο 4 παράγραφοι 1 και 2),

- την επέκταση στις εθνικές μεταφορές εμπορευμάτων και επιβατών των κανόνων σχετικά με τα ανώτατα επιτρεπόμενα βάρη των συνδυασμών οχημάτων με 4, 5 και 6 άξονες (άρθρο 4 παράγραφοι 1 και 2),

- την αύξηση από 40 σε 44 τόνους του μέγιστου επιτρεπόμενου βάρους των συνδυασμών οχημάτων με 6 άξονες όταν είναι εφοδιασμένοι με αναρτήσεις που προστατεύουν την υποδομή [παράρτημα I της πρότασης της Επιτροπής, νέα σημεία 2.2.1 στοιχείο γ) και 2.2.2 στοιχείο δ)].

2. Στην κοινή εξάλλου θέση του Συμβουλίου εισάγονται και νέες διατάξεις, που δεν περιέχονταν στην πρόταση της Επιτροπής ούτε και στις τροπολογίες που ενέκρινε το Ευρωπαϊκό Κοινοβούλιο. Οι κυριότερες απ'αυτές είναι οι εξής:

- στο άρθρο 3 παράγραφος 3 η κοινή θέση παρέχει στα κράτη μέλη τη δυνατότητα να απαιτούν να συνοδεύονται τα οχήματα με κλιματισμό από πιστοποιητικό έγγραφο ή πινακίδα ATP, για να διευκολύνεται η απόδειξη της ποιότητας της μόνωσης του οχήματος [βλ. σημείο 1 στοιχείο α) παραπάνω],

- στο άρθρο 4 παράγραφος 4 το Συμβούλιο επέφερε ορισμένες τροποποιήσεις για να προσδιορίσει σαφώς τις δυνατότητες παρέκκλισης που προβλέπει.

- Η νέα παράγραφος 4 προβλέπει ότι, για να λαμβάνονται υπόψη ειδικές καταστάσεις σε ορισμένες περιοχές ή σε ορισμένους βιομηχανικούς τομείς, ένα κράτος μέλος μπορεί να επιτρέψει στα οχήματα που χρησιμοποιούνται στο έδαφός του για τη μεταφορά εμπορευμάτων να αποκλίνουν από τις καθοριζόμενες στην οδηγία διαστάσεις, εφόσον οι υπόψη μεταφορές δεν επηρεάζουν σημαντικά το διεθνή ανταγωνισμό στον τομέα των μεταφορών.

Η διάταξη αυτή προσδιορίζει τις κατηγορίες μεταφορικών δραστηριοτήτων που θεωρείται ότι δεν επηρεάζουν σημαντικά το διεθνή ανταγωνισμό εφόσον τηρούνται ορισμένες προϋποθέσεις, και προβλέπει ότι τα κράτη μέλη ενημερώνουν την Επιτροπή σχετικά με τα μέτρα που λαμβάνουν κατ'εφαρμογή αυτής της παραγράφου.

Στο άρθρο 4 παράγραφος 4 στοιχείο α) διευκρινίζεται ότι πρόκειται για τις μεταφορικές δραστηριότητες που πραγματοποιούνται από εξειδικευμένα οχήματα ή συνδυασμούς οχημάτων.

Στο άρθρο 4 παράγραφος 4 στοιχείο β) διευκρινίζεται ότι πρόκειται για τις μεταφορικές δραστηριότητες που πραγματοποιούνται στο έδαφος κράτους μέλους από οχήματα που έχουν λάβει άδεια κυκλοφορίας στο εν λόγω κράτος μέλος και των οποίων οι διαστάσεις αποκλίνουν από αυτές που καθορίζονται στην οδηγία, υπό τον όρο ότι το εν λόγω κράτος μέλος επιτρέπει στα οχήματα όλων των κρατών μελών να κυκλοφορούν στο έδαφός του συνδυάζοντας τυποποιημένα οχήματα με κινητήρα, ρυμουλκούμενα ή/και ημιρυμουλκούμενα ώστε να μπορούν να επωφελούνται ισοδύναμων συνθηκών ανταγωνισμού («σπονδυλωτή προσέγγιση»).

Η κοινή θέση του Συμβουλίου προσθέτει τη δυνατότητα παροχής προσωρινής παρέκκλισης από τη διάταξη του άρθρου 4 παράγραφος 4 στοιχείο β). Πράγματι, κατά τη διάρκεια μεταβατικής περιόδου που θα λήξει στις 31 Δεκεμβρίου 2003, τα κράτη μέλη που θα αναγκάζονταν να προσαρμόσουν την οδική τους υποδομή προκειμένου να είναι σε θέση να επιτρέψουν στο έδαφός τους τις μεταφορικές δραστηριότητες που προβλέπονται στο στοιχείο β) πρώτο εδάφιο, μπορούν να απαγορεύουν την κυκλοφορία στο έδαφός τους, όσον αφορά τις εθνικές εμπορευματικές μεταφορές, των συνδυασμών οχημάτων που υπερβαίνουν τις ισχύουσες στο εν λόγω κράτος μέλος διαστάσεις.

- Στο άρθρο 4 παράγραφος 6 το Συμβούλιο προέβλεψε αύξηση της διάρκειας της παρέκκλισης που προέβλεπε η πρόταση της Επιτροπής, για να εξασφαλίσει ένα εύλογο χρονικό διάστημα για την απόσβεση των υπαρχόντων οχημάτων. Κατά ταύτα, τα κράτη μέλη θα μπορούν να επιτρέπουν να συνεχίσουν να κυκλοφορούν στο έδαφός τους μέχρι τις 31 Δεκεμβρίου 2006 και οχήματα με μεγαλύτερες διαστάσεις από ό, τι προβλέπει η κοινή θέση.

- Στο άρθρο 9 το Συμβούλιο προέβλεψε προσωρινή παρέκκλιση όσον αφορά το μέγιστο πλάτος των λεωφορείων που εκτελούν εθνικές μεταφορές [βλ. παραπάνω, σημείο III.1 στοιχείο α)].

- Στο άρθρο 11 το Συμβούλιο προέβλεψε ότι τα κράτη μέλη οφείλουν να εφαρμόσουν την οδηγία ένα έτος αφότου τεθεί σε ισχύ.

IV. ΤΡΟΠΟΛΟΓΙΕΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

1. Τροπολογίες του Ευρωπαϊκού Κοινοβουλίου, τις οποίες υιοθέτησε το Συμβούλιο

α) και τις περιέλαβε η Επιτροπή

Το Συμβούλιο ακολούθησε την πρόταση της Επιτροπής υιοθετώντας, ως προς την ουσία αν όχι και ως προς τη διατύπωσή τους, τις εξής τροπολογίες του Ευρωπαϊκού Κοινοβουλίου:

- στην πέμπτη παράγραφο του αιτιολογικού, την τροπολογία 2 (προσθήκη νέας αιτιολογικής σκέψης στην οδηγία, που να εισάγει το κριτήριο του σεβασμού προς το περιβάλλον),

- στο άρθρο 4 παράγραφος 4, την τροπολογία 5, με την οποία θα εισαγόταν στη 16η αιτιολογική σκέψη ο προσδιορισμός ότι η Επιτροπή μπορεί να ματαιώσει την εκ μέρους κράτους μέλους παραχώρηση των προβλεπόμενων στο άρθρο 4 παράγραφος 4 παρεκκλίσεων, εάν μπορεί ν'απόδείξει ότι θα προκαλούσαν στρέβλωση του ανταγωνισμού στις διεθείς μεταφορές. Πράγματι, η νέα παράγραφος 4, όπως έχει στην κοινή θέση, καλύπτει τις ανησυχίες του Ευρωπαϊκού Κοινοβουλίου, καθότι ορίζει επακριβώς τις δυνατότητες παροχής τέτοιων παρεκκλίσεων εκ μέρους κράτους μέλους, οπότε αρκεί να έχουν ενημερώσει την Επιτροπή (βλ. σημείο III.2 παραπάνω),

- στο άρθρο 2 πέμπτη περίπτωση, στο άρθρο 3 παράγραφος 3 και στο παράρτημα I σημείο 1.2 στοιχείο β), τις τροπολογίες 6 και 9 σχετικά με την εισαγωγή της έννοιας των «οχημάτων με κλιματισμό» στην οδηγία (βλ. σημείο III.2 παραπάνω),

- στο παράρτημα I σημεία 1.1 και 1.8, τις τροπολογίες 8 και 11 σχετικά με την αύξηση του μέγιστου μήκους και της ανώτατης απόστασης των οδικών συρμών (βλ. σημείο III.2 παραπάνω),

β) και τις οποίες δεν περιέλαβε η Επιτροπή

Όπως επισημάνθηκε στο σημείο III.1 στοιχείο β) παραπάνω, το Συμβούλιο υιοθέτησε τις τροπολογίες 12 και 13 του Ευρωπαϊκού Κοινοβουλίου, και η κοινή θέση δεν προβλέπει την αύξηση από 40 σε 44 τόνους του μέγιστου επιτρεπόμενου βάρους των συνδυασμών οχημάτων με 6 άξονες όταν είναι εφοδιασμένοι με αναρτήσεις που προστατεύουν την υποδομή.

2. Τροπολογίες του Ευρωπαϊκού Κοινοβουλίου τις οποίες δεν υιοθέτησε το Συμβουλίου και τις οποίες δεν περιέλαβε η Επιτροπή

Το Συμβούλιο, το οποίο μετέβαλε άλλωστε και τον τίτλο της κοινής του θέσης ώστε να απηχεί το νέο πεδίο εφαρμογής που διαμορφώθηκε, δεν υιοθέτησε την τροπολογία 1, διότι καθώς η κοινή θέση έχει ως βάση το άρθρο 75 της συνθήκης ΕΚ, αρμόζει να γίνει μνεία της Κοινότητας και όχι της Ένωσης.

Το Συμβούλιο δεν υιοθέτησε την τροπολογία 3, που εισήγε στην τρίτη αιτιολογική σκέψη μια ειδική μνεία του μελήματος να προαχθούν οι συνδυασμένες μεταφορές και ν'αποφευχθούν κατά το δυνατόν οι διαδρομές χωρίς φορτίο, διότι την έκρινε περιττή.

Το Συμβούλιο δεν υιοθέτησε την τροπολογία 4, που εισήγε στην όγδοη αιτιολογική σκέψη τη συνεκτίμηση του βάρους των συνδυασμών οχημάτων με 4, 5 και 6 άξονες και άνω καθώς και του βάρους των οχημάτων με 2 και 3 άξονες, δότι όπως διαμορφώθηκε το πεδίο εφαρμογής της κοινής θέσης, δεν αφορά την επέκταση των κανόνων σχετικά με τα ανώτατα επιτρεπόμενα βάρη στις εθνικές μεταφορές. Άλλωστε, αν προβλεπόταν αυτή η επέκταση, θα έπρεπε να εισαχθεί στην κοινή θέση όχι μόνο αιτιολογική σκέψη παρά και το αντίστοιχο άρθρο.

Το Συμβούλιο δεν υιοθέτησε την τροπολογία 7, κρίνοντας ότι δεν είναι ανάγκη να διευκρινιστεί περισσότερο στον ορισμό του λεωφορείου (άρθρο 2 έκτη περίπτωση) η έννοια του ρυμουλκουμένου με αποσκευές.

Τέλος, το Συμβούλιο δεν υιοθέτησε την τροπολογία 10, που τροποποιούσε στο παράρτημα I το σημείο 1.4 ώστε να περιλάβει τον αφαιρετό μεταφορικό εξοπλισμό (εμπορευματοκιβώτια, κινητές υπερκατασκευές και τυποποιημένες συσκευασίες φορτίων), κρίνοντας ότι η υπάρχουσα διατύπωση αυτού του σημείου ανταποκρίνεται στα μελήματα του Ευρωπαϊκού Κοινοβουλίου, καθότι η μνεία των εμπορευματοκιβωτίων είναι ενδεικτική και όχι περιοριστική.

(1) EE αριθ. C 38 της 8. 2. 1994, σ. 3.

(2) EE αριθ. C 341 της 5. 12. 1994, σ. 39.

(3) EE αριθ. C 295 της 25. 10. 1994, σ. 72.

(4) EE αριθ. C 176 της 11. 7. 1995, σ. 2.

(5) EE αριθ. L 2 της 3. 1. 1985, σ. 14. Οδηγία όπως τροποποιήθηκε τελευταία (έβδομη φορά) από την οδηγία 92/7/EOK της 10ης Φεβρουαρίου 1992 (EE αριθ. L 57 της 2. 3. 1992, σ. 29).

(6) EE αριθ. L 221 της 7. 8. 1986, σ. 48.